### NN 47/2022 (20.4.2022.), Plan dodjele za frekvencijske pojaseve 874,4–880,0 MHz i 919,4–925,0 MHz za željezničke pokretne radijske komunikacije (RMR)

Hrvatska regulatorna agencija za mrežne djelatnosti

600

Na temelju članka 12. stavka 1. točke 9. i članka 82. Zakona o elektroničkim komunikacijama (»Narodne novine« br. 73/08, 90/11, 133/12, 80/13, 71/14 i 72/17), Vijeće Hrvatske regulatorne agencije za mrežne djelatnosti donosi

PLAN

DODJELE ZA FREKVENCIJSKE POJASEVE
 874,4 – 880,0 MHz i 919,4 – 925,0 MHz ZA ŽELJEZNIČKE POKRETNE RADIJSKE KOMUNIKACIJE (RMR)

Članak 1.

Za potrebe ovog Plana dodjele, primjenjuju se sljedeće definicije:

(a) »RMR terminal« znači jedinica pokretne radijske opreme pod kontrolom RMR mreže;

(b) »radiouređaj upravljačnice« znači RMR terminal instaliran u vlaku koji može podržavati glasovne i podatkovne aplikacije;

(c) »ekvivalentna izotropna izračena snaga« ili »EIRP« znači umnožak snage privedene anteni i apsolutnog ili izotropnog dobitka antene u danom smjeru u odnosu na izotropnu antenu.

Članak 2.

U Prilogu A ovog Plana dodjele dani su tehnički uvjeti za GSM-R u pojasevima 874,4 – 880,0 MHz i 919,4 – 925,0 MHz.

Članak 3.

U Prilogu B ovog Plana dodjele dani su tehnički uvjeti za jedan širokopojasni nosioc RMR-a u pojasevima 874,4 – 880,0 MHz i 919,4 – 925,0 MHz.

Članak 4.

Ovaj Plan dodjele stupa na snagu osmoga dana od dana objave u »Narodnim novinama«.

Klasa: 011-02/22-02/03

Urbroj: 376-06-1-22-4

Zagreb, 12. travnja 2022.

Predsjednik Vijeća
 Tonko Obuljen, v. r.

PRILOG A

TEHNIČKI UVJETI ZA GSM-R U POJASEVIMA
 874,4 – 880,0 MHz I 919,4 – 925,0 MHz

Za GSM-R primjenjuju se sljedeći parametri:

Središnja frekvencija silazne veze GSM-R fDL = 921 MHz + n × 0,2 MHz[1](Raster kanala GSM-R 200 kHz), pri čemu je

![](/files/_web/sluzbeni-dio/2022/132336/images/18636.jpg)
.

Središnja frekvencija uzlazne veze GSM-R fUL = fDL – 45 MHz.

Pojasna širina GSM-R kanala je 200 kHz.

Tablica 1 – Zahtjevi unutar bloka za GSM-R bazne postaje u frekvencijskom pojasu 919,4 – 921 MHz nekoordinirano uvođenje

|  |  |
| --- | --- |
| Pojasna širina kanala GSM-R-a | Najveći EIRP |
| 200 kHz | 70,5 dBm + (fDL – 921) × 40/3 dB |
| fDL je središnja frekvencija u MHz  Nema ograničenja EIRP-a na GSM-R baznim postajama koje odašilju u frekvencijskom pojasu 921 – 925 MHz. Formula je primjenjiva za fDL ≤ 921 MHz. Da bi se omogućila viša razina EIRP-a, mora se primijeniti postupak koordinacije ili druge mjere za smanjenje smetnji. | |

PRILOG B

TEHNIČKI UVJETI ZA JEDAN ŠIROKOPOJASNI NOSIOC RMR-a U POJASEVIMA 874,4 – 880,0 MHz i
 919,4 – 925,0 MHz

Tehnički uvjeti za RMR bazne postaje koje upotrebljavaju širokopojasne tehnologije

Tehnički uvjeti definirani u ovom odjeljku u obliku su maske ruba kanala (BEM) koja se primjenjuju na širokopojasne RMR bazne postaje. Tehnički uvjeti definirani u ovom odjeljku vrijede za jedan nosilac RMR-a koji upotrebljava širokopojasne tehnologije. BEM je utvrđen na temelju pretpostavke da prije uvođenja mreže nije potrebno uspostaviti detaljne sporazume o koordinaciji i suradnji. Kako bi se omogućio veći broj nosioca ili viši EIRP za bazne postaje RMR-a od onoga što je navedeno u usklađenim tehničkim uvjetima, mora se primijeniti postupak koordinacije ili druge mjere za smanjenje smetnji. Nisu dopuštene bazne postaje s aktivnim antenskim sustavima.

Za radijske pristupne tehnologije, osim GSM-R-a, primjenjuju se sljedeći parametri:

– donji rub najnižeg resursnog bloka je ≥ 919,6 MHz.

Tablica 2 – Opći zahtjev unutar bloka – nije obvezan

|  |  |
| --- | --- |
| Pojasna širina RMR kanala | Najveći EIRP |
| Za bilo koju pojasnu širinu kanala | min {65 dBm/kanal, maksimalni EIRP specifičan za pojasnu širinu kanala} |

Tablica 3 – Specifični zahtjevi unutar bloka za kanale 5,6 MHz i 5 MHz obvezno za nekoordinirano uvođenje

|  |  |
| --- | --- |
| Pojasna širina RMR kanala | Najveći EIRP |
| 5,6 MHz | 62 dBm/5,6 MHz |
| 5 MHz | 64,5 dBm/5 MHz + (fDL – 922,1) × 40/3 dB |
| fDL je središnja frekvencija u MHz.  Dopušten je unutarpojasni način rada NB-IoT-a bez povećanja snage. Nije dopušten način rada NB-IoT-a u zaštitnom pojasu ni unutarpojasni način rada s pojačanjem snage. | |

Tablica 4 – Specifični zahtjevi unutar bloka za kanale 1,4 MHz i 200 kHz obvezni za nekoordinirano uvođenje

|  |  |
| --- | --- |
| Pojasna širina RMR kanala | Najveći EIRP |
| 1,4 MHz | 56 dBm/1,4 MHz + (fDL – 920,2) × 40/3 dB (napomena 1.) |
| 200 kHz (napomena 2.) | 70,5 dBm/200 kHz + (fDL – 921) × 40/3 dB (napomena 3.) |
| fDL je središnja frekvencija u MHz.  Napomena 1.: Formula je primjenjiva za fDL ≤ 921,7 MHz. Nema posebnih ograničenja EIRP-a iznad te vrijednosti.  Napomena 2.: Primjenjuje se na samostalan način rada NB-IoT-a koji se sastoji od jednog resursnog bloka.  Napomena 3.: Formula je primjenjiva za fDL ≤ 921,0 MHz. Nema posebnih ograničenja EIRP-a iznad te vrijednosti. | |

Tablica 5 – Zahtjevi izvan pojasa

|  |  |
| --- | --- |
| MHz od ruba bloka (919,4 – 925 MHz) | Ograničenje EIRP-a |
| 0 ≤ Δf < 0,2 | 32,5 dBm/200 kHz |
| 0,2 ≤ Δf < 1 | 14 dBm/800 kHz |
| 1 ≤ Δf < 10 | 5 dBm/MHz |
| Ovisno o slučaju, na nacionalnoj razini mogu se primijeniti stroža izvanpojasna ograničenja. | |

Tablica 6 – Osnovni zahtjev

|  |  |
| --- | --- |
| Frekvencijsko područje | Ograničenje EIRP-a |
| 880 – 915 MHz | -49 dBm/5 MHz |
| Taj zahtjev ima prednost pred izvanpojasnim zahtjevima. | |

Tehnički uvjeti za radiouređaje upravljačnice RMR-a koji upotrebljavaju širokopojasne tehnologije

Za radijske pristupne tehnologije, osim GSM-R-a, primjenjuju se sljedeći parametri:

Najveća izlazna snaga: viša od 23 dBm do najviše 31 dBm;

ACLR[2](ACLR: Omjer snage istjecanja između susjednih kanala): najmanje 37 dB;

Regulacija snage uzlazne veze je obvezna i mora se aktivirati.

Tehnički uvjeti za RMR terminale, osim radiouređaja upravljačnice, koji upotrebljavaju širokopojasne tehnologije

Za radijske pristupne tehnologije, osim GSM-R-a, primjenjuju se sljedeći parametri:

Najveća izlazna snaga: 23 dBm

ACLR: najmanje 30 dB;

Regulacija snage uzlazne veze je obvezna i mora se aktivirati.

Tehnički uvjeti za RMR prijamnike koji upotrebljavaju širokopojasne tehnologije

Frekvencijski pojas se može koristiti ako se upotrebljavaju tehnike za pristup radiofrekvencijskom spektru i za smanjenje smetnji kojima se osigurava odgovarajući radni učinak prijamnika u skladu s osnovnim zahtjevima Direktive 2014/53/EU Europskog parlamenta i Vijeća[3](Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22. 5. 2014., str. 62.).). Ako su odgovarajuće tehnike opisane u usklađenim normama ili njihovim dijelovima, a upućivanja na te norme objavljena u Službenom listu Europske unije u skladu s Direktivom 2014/53/EU, radni učinak mora biti barem jednak razini radnog učinka koja se povezuje s tim tehnikama.

Tablica 7 – Zahtjevi u pogledu karakteristika prijamnika širokopojasne RMR bazne postaje

|  |  |
| --- | --- |
| Parametar | Vrijednost |
| Razina željenog signala | RefSens + 3 dB |
| Najjači signal smetnje u pojasu 870 – 874,4 MHz (napomena 1.) | -34 dBm |
| Referentna točka je priključak antene radijskog modula. Referentna osjetljivost (RefSens) najmanja je srednja snaga primljena na priključku antene pri kojoj se mora postići zadani najmanji radni učinak.  Ti zahtjevi obuhvaćaju i blokiranje i intermodulaciju trećeg reda.  Napomena 1: Pretpostavlja se da je širina pojasa signala smetnje 200kHz. | |

Tablica 8 – Zahtjevi samo za karakteristike prijamnika kabinskog radiouređaja širokopojasnog RMR-a[4](U ovoj tablici navedeni su zahtjevi samo za RMR terminalne prijamnike koji nisu radiouređaji upravljačnice.)

|  |  |
| --- | --- |
| Parametar | Vrijednost |
| Razina željenog signala | RefSens + 3 dB |
| Maksimalni signal smetnje u pojasu 880 – 918,9 MHz (napomena 1.) | -26 dBm |
| Maksimalni kontinuirani valni signal smetnje u pojasu 925,6 – 927 MHz | -13 dBm |
| Maksimalni kontinuirani valni signal smetnje u pojasu 927 – 960 MHz | -10 dBm |
| Maksimalni signal smetnje 5 MHz LTE (najniži nosioc na 927,6 MHz) | -13 dBm |
| Referentna točka je priključak antene radijskog modula. Referentna osjetljivost (RefSens) najmanja je srednja snaga primljena na priključku antene pri kojoj se mora postići zadani najmanji radni učinak.  Ti zahtjevi obuhvaćaju i blokiranje i intermodulaciju trećeg reda.  Napomena 1: Pretpostavlja se da je širina pojasa signala smetnje RFID-a 400 kHz. | |